INTRODUCEREA SAU REDAREA ÎN CIRCUITUL AGRICOL A TERENURILOR AFLATE ÎN EXTRAVILAN – ORDINUL M.A.D.R. NR.386/2017

**Conținutul documentației:**

a) cererea beneficiarului adresată structurii subordonate în raza căreia se află situat terenul, cu specificarea suprafeţei solicitate pentru redarea în circuitul agricol a terenurilor, însoţită de CI/BI/certificatul de înregistrare la Oficiul Naţional al Registrului Comerţului, după caz;

b) acordul proprietarului pentru redarea în circuitul agricol a terenurilor, în cazul în care solicitarea se face de către altă persoană îndreptăţită, după caz;

c) copie a certificatului constatator de la registrul comerţului sau a actului în baza căruia îşi desfăşoară activitatea, în cazul beneficiarului persoană juridică;

d) în caz de reprezentare, procura notarială, respectiv delegaţia, hotărârea adunării generale a asociaţilor, decizia asociatului unic, decizia reprezentantului formei asociative, după caz, în original, precum şi o copie a BI/CI al/a împuternicitului persoană fizică sau o copie a paşaportului pentru împuternicitul persoană fizică cu domiciliul în străinătate;

e) decizia/hotărârea Guvernului privind aprobarea scoaterii din circuitul agricol a terenului agricol, după caz;

f) planul de situaţie al întregului imobil, actualizat, pe care se evidenţiază atât suprafaţa scoasă din circuitul agricol, cât şi suprafaţa solicitată pentru redarea în circuitul agricol şi care se vizează spre neschimbare de oficiul de cadastru şi publicitate imobiliară;

g) extras de carte funciară pentru informare, emis cu cel mult 30 de zile înainte de data depunerii documentaţiei;

h) studiul pedologic şi agrochimic, întocmit de oficiul de studii pedologice şi agrochimice sau de persoanele fizice/juridice cu obiect de activitate specific, atestate de către Ministerul Agriculturii şi Dezvoltării Rurale;

i) procesul-verbal de constatare a situaţiei din teren pentru terenurile prevăzute la art. 3 lit. a)-f) şi h);

j) avizul emis de către ministerul de resort, în cazul terenurilor cu destinaţie specială prevăzute la art. 3 lit. c);

k) hotărârea consiliului judeţean în raza căruia se află amenajarea piscicolă, în cazul terenurilor prevăzute la art. 3 lit. d);

l) acordul administratorului rezervaţiei ocupate cu amenajări piscicole, emis în condiţiile legii, în cazul terenurilor prevăzute la art. 3 lit. d);

m) avizul Agenţiei Naţionale pentru Pescuit şi Acvacultură, emis în baza ordinului ministrului agriculturii şi dezvoltării rurale pentru aprobarea schimbării parţiale sau totale a destinaţiei capacităţilor de producţie din acvacultură, emis în condiţiile art. 45 alin. (5) din Ordonanţa de urgenţă a Guvernului nr. 23/2008 privind pescuitul şi acvacultura, aprobată cu modificări şi completări prin Legea nr. 317/2009, cu modificările şi completările ulterioare.